Na temelju članka 107. Zakona o odgoju i obrazovanju u osnovnoj i srednjoj školi (NN br.: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20) i članka 2., 3. i 4. Pravilnika o načinu i postupku zapošljavanja u Hotelijersko-turističkoj školi u Zagrebu, Hotelijersko-turistička škola u Zagrebu koju zastupa ravnateljica, dr. sc. Zdravka Krpina, raspisuje

NATJEČAJ  
za radno mjesto

1. nastavnik/ca logike - 1 izvršitelj/ica, na određeno i nepuno radno vrijeme (2 sata tjedno, 1 sat nastave tjedno)

Uvjeti za zasnivanje radnog odnosa:  
- Osim općih uvjeta sukladno općim propisima o radu kandidati trebaju zadovoljiti i posebne uvjete propisane člancima 105. i 106. Zakona o odgoju i obrazovanju u osnovnoj i srednjoj školi (NN br.: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20), kao i uvjete određene odredbama Pravilnika o stručnoj spremi i pedagoško - psihološkom obrazovanju nastavnika u srednjoj školi (NN br. 1/96 i 80/99).

U vlastoručno potpisanoj prijavi na natječaj potrebno je navesti osobne podatke podnositelja prijave (osobno ime, adresa stanovanja, kontakt podatke (broj telefona/mobitela, e-mail adresa) i naziv radnog mjesta na koje se prijavljuje, te priložiti:  
- životopis  
- dokaz o odgovarajućoj vrsti i razini obrazovanja (preslika diplome ili potvrde o završenom studiju)  
- dokaz o stečenim pedagoškim kompetencijama ako ih kandidat je stekao (kada kandidat nema zvanje profesora ili magistra edukacije)  
- dokaz o položenom stručnom ispitu ako je kandidat položio stručni ispit (ili dokaz sukladno članku 157., stavcima 1. i 2. Zakona o odgoju i obrazovanju u osnovnoj i srednjoj školi, da je oslobođen obveze polaganja stručnog ispita)  
- dokaz o državljanstvu (preslika domovnice, preslika osobne iskaznice)  
- potvrdu o podacima evidentiranim u matičnoj evidenciji Hrvatskog zavoda za mirovinsko osiguranje ili elektronički zapis o radnopravnom statusu Hrvatskog zavoda za mirovinsko osiguranje (ne stariji od mjesec dana od dana objave natječaja)  
- uvjerenje nadležnog suda da se protiv podnositelja prijave ne vodi kazneni postupak i da nije pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od mjesec dana od dana objave natječaja)

Kandidati potrebne dokumente dostavljaju u neovjerenim preslikama koje se neće vraćati. Nakon odabira kandidata, a prije potpisivanja ugovora o radu, odabrani kandidat će dostaviti, na uvid, originale dokumenata ili ovjerene preslike.

Izrazi koji se koriste u ovom natječaju, a koji imaju rodno značenje, koriste se neutralno i odnose se na jednako i na ženski i muški rod, prema članku 13., stavku 3. Zakona o ravnopravnosti spolova (NN br.: 82/08, 138/12 i 69/17) te se na ovaj natječaj mogu se prijaviti osobe oba spola.

Kandidati koji ostvaruju pravo prednosti pri zapošljavanju prema posebnom zakonu dužni su u prijavi na natječaj pozvati se na to pravo i uz prijavu priložiti dokaze o ispunjavanju traženih uvjeta te imaju prednost u odnosu na ostale kandidate pod jednakim uvjetima.

Kandidati koji se pozivaju na pravo prednosti sukladno čl. 102. Zakona o hrvatskim braniteljima iz domovinskog rata i članovima njihovih obitelji (NN br.: 121/17, 98/19 i 84/21) dužni su uz prijavu na natječaj, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz domovinskog rata i članovima njihovih obitelji, koji su navedeni na mrežnoj stranici Ministarstva hrvatskih branitelja – poveznica:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozivaju na pravo prednosti sukladno članku 48. Zakona o civilnim stradalnicima iz Domovinskog rata (NN 84/21), dužni su u prijavi na natječaj pozvati se na to pravo i uz prijavu na natječaj priložiti osim dokaza o ispunjavanju traženih uvjeta i sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata , koji su navedeni na mrežnoj stranici Ministarstva hrvatskih branitelja – poveznica:  
<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti prilikom zapošljavanja sukladno članku 48. f Zakonu o zaštiti vojnih i civilnih invalida rata (NN br.: 86/92, 58/93, 2/94, 76/94, 85/94, 62/95, 108/95, 12/97, 29/97, 42/00, 37/01, 82/01, 29/02, 32/02, 82/01, 103/03,148/13 i 98/19) uz prijavu na natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi (osim u slučaju zasnivanja radnog odnosa na određeno vrijeme) te dokaz iz kojeg je vidljivo na koji je način prestao radni odnos kod posljednjeg poslodavca (rješenje, sporazum i sl.).

Kandidati koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN br.: 157/13, 152/14, 39/18 i 32/20), dužni su u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu te dokaz iz kojeg je vidljivo na koji je način prestao radni odnos kod posljednjeg poslodavca (rješenje, sporazum i sl.).

Kandidatom prijavljenim na natječaj smatrat će se samo osoba koja podnese pravodobnu i potpunu vlastoručno potpisanu prijavu te ispunjava uvjete iz natječaja.

Nepravodobne i nepotpune prijave neće se razmatrati.

Rok za podnošenje prijava je 8 dana od dana objave natječaja na oglasnoj ploči Škole i Hrvatskog zavoda za zapošljavanje i mrežnim stranicama Škole i Hrvatskog zavoda za zapošljavanje.

Prijave s potrebnom dokumentacijom je potrebno dostaviti poštom ili osobno donijeti na adresu: Hotelijersko-turistička škola u Zagrebu, Trg J.F. Kennedy 8, 10 000 Zagreb, s naznakom „Za natječaj – nastavnik/ca logike“.

Iako je sjedište Škole na adresi Zagreb, Frankopanska 8, Škola je na privremenoj adresi Zagreb, J. F. Kennedy 8, stoga zaprimamo poštu na ovoj privremenoj adresi i mjesto rada za radno mjesto za koje je raspisan natječaj je na toj, privremenoj adresi.

U postupku odabira kandidata prije odlučivanja o zasnivanju radnog odnosa, odnosno sklapanja ugovora o radu provodi se jedan ili više selekcijskih postupaka sukladno Pravilniku o načinu i postupku zapošljavanja u Hotelijersko-turističkoj školi u Zagrebu. Selekcijski postupak/postupci provest će se nakon isteka roka za podnošenje prijava na natječaj.

O vrsti i terminu provođenja selekcijskog postupka kandidati/kinje će biti pravovremeno obaviješteni. Smatrat će se da je kandidat koji se ne odazove pozivu na sudjelovanju u selekcijskom postupku odustao od prijave te se njegova prijava neće uzimati u obzir u daljnjem postupku.

Škola o rezultatima natječaja obavještava sve kandidate sukladno odredbama Pravilnika o načinu i postupku zapošljavanja u Hotelijersko-turističkoj školi u Zagrebu.

Rezultati natječaja bit će objavljeni na mrežnoj stranici Škole pod rubrikom „Natječaj za radna mjesta“, u roku od 15 dana od dana donošenja odluke o izboru kandidata.

Natječaj je objavljen dana 04. svibnja 2022. godine na mrežnoj stranici i oglasnoj ploči Hotelijersko-turističke škole u Zagrebu pod rubrikom „Natječaj za radna mjesta“ te na mrežnoj stranici i oglasnoj ploči Hrvatskog zavoda za zapošljavanje i traje do 12. svibnja 2022. godine.

Podnošenjem prijave na natječaj kandidat daje izričitu privolu Hotelijersko-turističkoj školi u Zagrebu da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN br. 42/18).